<classify> TAHARUKI kubwa imezuka kwa wakazi wa kijiji cha Mpasa kilichopo katika Kata ya Kala wilayani Nkasi mkoani Rukwa, baada ya nyumba tisa za watu wa ukoo mmoja kuteketea kwa moto kimazingaombwe kwa kile kinacholelezwa kuwa ni imani za kishirikina.Kuungua kwa nyumba hizo kichawi kumesababisha taharuki kubwa kwa wakazi wa kijiji hicho huku ikielezwa ni tukio la kulipiza kisasi kwa wana ukoo huo ambao wanahisiwa kuwa ni wachawi.Habari zilizopo kutoka kijijini hapo zinaeleza kuwa nyumba hizo ziliteketea kwa moto juzi mchana bila ya mtu kuzichoma moto.Akiwa kijijini hapo, Mkuu wa Wilaya ya Nkasi, Said Mtanda amelaani kitendo hicho huku akisisitiza kuwa kitendo cha nyumba hizo kuungua kimazingara ni kitendo kibaya na hakikubaliki .Iwapo tukio kama hili litajitokeza tena nitarudi tena hapa kijijini na wakazi wa kijiji hiki mtapiga kura za siri ili kumbaini anayefanya vitendo hivi vya ovyo vya ushirikina... siku ya kwanza nyumba nane ziliungua kimazingira na jana nimetaarifiwa kuwa nyumba nyingine imeteketea kwa moto kwa staili kama hiyo, alisema.Mkuu wa Ukoo Aloyce Kalindamwango amemshukuru Mungu kwa kuwa hakuna mtu aliyejeruhiwa wala kufa huku akiomba mamlaka husika kuingilia kati kukomesha visa vya kishirikina.Inatisha sana kwa sababu kama mie nilikuwa ndani na jamaa yangu ghafla moto ukaripuka na kusababisha taharuki kubwa hakuna mtu tuliyeshuhudia akiuwasha moto huo ulijiripukia wenyewe na kutekeza nyumba, alieleza Kalindamwango.Kauli kama hiyo ilitolewa na waathirika wengine wakiwemo Vitus Martin, Michael Ladislaus na Rosteta Luseya Awali, Mwenyekiti wa kijiji cha Mpasa, James Majaliwa alimweleza Mkuu wa Wilaya, Mtanda ambaye aliongozana na wajumbe wa Kamati ya Ulinzi na Usalama kuwa mkasa huo umesababisha taharuki kubwa kwa wakazi wa kijiji hicho kwa kuwa nyumba zimekuwa zikiungua na kuteketea na moto kichawi bila ya mtu kuzichoma na ni za watu wa ukoo mmoja .Diwani wa Kala Thadeo Kisoli amesema hali ni mbaya na amani imetoweka katika eneo hilo kwa sababu hizo za imani za kishirikina na kuwa hatua za haraka zinatakiwa kuchukulia huku akisisitiza kuwa hakuna yeyote aliyekamatwa kuhusiana na mkasa huo.  <topic>: KITAIFA 